येँ - पुलांगु बसपार्कय् दयेकाच्वंगु भ्यू टावरया ज्या गुबलय् निसें न्ह्याइगु धइगु अनिश्चित जूगु दु । भ्यु टावर दयेकेगु कम्पनीया प्रमुखयात एपेक्स बैंक घोटाला काण्डय् ज्वनेवं अन जुयाच्वंगु निर्माणया ज्या थौंकन्हय् ठप्प जुयाच्वंगु दु ।
येँ महानगरपालिकाया सार्वजनिक निजी साझेदारी इकाईया प्रमुख महेशकुमार काफ्लें याकनं हे ज्या शुरु जुइगु खँ कनादिसां गबलय् तक शुरु जुइगु धयागु खँ धाःसा स्पष्ट यानामदी । वय्कलं कम्पनीया प्रमुखयाके अदालतय् बयान कयाच्वंगु व अदालतया निर्णय लिपा जक ज्या न्ह्याये फइगु खँ धयादीगु दु ।
